Järjestöjen toiminta-avustukset vuodelle 2024 on myönnetty

Etelä-Karjalan hyvinvointialue myöntää vuosittain järjestöille harkinnanvaraisia toiminta-avustuksia sellaiseen asukkaiden terveyttä, hyvinvointia ja turvallisuutta edistävään toimintaan, joka täydentää hyvinvointialueen järjestämisvastuulla olevia sosiaali- ja terveyspalveluja tai pelastustoimen palveluja.

Vuoden 2024 toiminta-avustukset olivat haettavissa 10.–31.1.2024. Määräaikaan mennessä avustushakemuksia saatiin 24 yhteensä 23 eri toimijalta. Yhteensä toiminta-avustuksia haettiin 92 635 euroa.

Etelä-Karjalan hyvinvointialueen osallisuus- ja demokratiajohtokunta on linjannut 21.11.2023 kokouksessaan vuoden 2024 toiminta-avustusten kohdentamisesta hyvinvointialueen strategiaa tukevien hyvinvoinnin ja terveyden edistämisen HYTE-kärkiohjelmien (Sutjakka, Sopuisa ja Ikäystävällinen Etelä-Karjala) teemoihin. HYTE-kärkiohjelmien tavoitteena on saavuttaa palvelutarpeen kasvun hidastumista ja vähenemistä sekä lisätä asiakasohjausta ennaltaehkäiseviin palveluihin. HYTE-kärkiohjelmat vastaavat myös maakunnallisen hyvinvointissuunnitelman yhteisesti sovittuihin teemoihin elintavat ja mielen hyvinvointi. HYTE-kärkiohjelmat on kohdennettu vastaamaan erityisesti maakunnassa tiedostettuihin haasteisiin muun muassa ylipaino, lasten- ja nuorten päihde- ja mielenterveyshaasteet sekä yli 65-vuotiaiden kaatuminen ja koettu yksinäisyys.

Hyvinvointialueen aluevaltuusto on varannut järjestöjen avustamiseen vuodelle 2024 yhteensä 180 000 euroa. Toiminta-avustuksiin myönnetään 34 375 euroa. Avustukset jakautuvat seuraavasti:

Yhdistyksen nimi | Avustus vuodelle 2024
Etelä-Karjalan Hengitysyhdistys ry | 1.500 e
Etelä-Karjalan kansallinen senioripiiri ry | 500 e
Etelä-Karjalan Kylät ry | 4.500 e
Etelä-Karjalan Keliakiayhdistys ry | 6.000 e
Etelä-Karjalan Liikunta ja Urheilu ry | 3.000 e
Etelä-Karjalan Omaishoitajat ry | 2.950 e
FinFami - Etelä-Karjalan mielenterveys ry | 4.000 e
Imatran A-Kilta ry | 5.000 e
Imatran Seudun Sotaorvot ja Kaatuneitten Omaiset ry | 200 e
Kasuilco ry | 175 e
Kulttuuripaja Saimaa | 4.000 e
Saimaan Luustoyhdistys ry | 300 e
Suomen Covid -yhdistys ry | 250 e
Saimaan Syöpäyhdistys ry | 2.000 e

Toiminta-avustus voidaan maksaa, kun päätös on lainvoimainen.

Lue lisää järjestöavustuksista

Lisätietoja:

Heini Maijanen, järjestö- ja kumppanuusasiantuntija, p. 040 564 7145, heini.maijanen@ekhva.fi